b"\n_START_ARTICLE_\nPablo Fornals Malla\n_START_SECTION_\nCarrera de club\n_START_PARAGRAPH_\nFornals va ingressar al planter del M\xc3\xa0laga CF el 2012 als 16 anys, provinent del CE Castell\xc3\xb3. Va debutar amb l'Atl\xc3\xa9tico Malague\xc3\xb1o a temporada 2014\xe2\x80\x9315, a Tercera Divisi\xc3\xb3._NEWLINE_Fornals va debutar amb el primer equip \xe2\x80\x93 i a La Liga \xe2\x80\x93 el 26 de setembre de 2015, jugant com a titular en un empat 0 a 0 a fora contra el Reial Madrid. Dos mesos i dos dies despr\xc3\xa9s, va marcar el seu primer gol a la m\xc3\xa0xima categoria en un empat 2\xe2\x80\x932 contra el Granada CF a La Rosaleda, nom\xc3\xa9s quatre minuts despr\xc3\xa9s d'haver substitu\xc3\xaft Duda._NEWLINE_El 4 de desembre de 2016 Fornals va marcar un doblet en l'empat 2 a 2 contra el Val\xc3\xa8ncia CF. El 24 de juliol va marxar al Vila-real CF, club al qual ja hi havia estat com a juvenil, i hi va signar un contracte per cinc anys.\n_START_SECTION_\nCarrera internacional\n_START_PARAGRAPH_\nEl 28 de mar\xc3\xa7 de 2016 Fornals va fer el seu debut internacional amb la selecci\xc3\xb3 espanyola de futbol sub-21 tot jugant els 90 minuts en una vict\xc3\xb2ria per 1 a 0 contra Noruega sub-21 a la Nueva Condomina. El 17 de maig, fou convocat amb la selecci\xc3\xb3 absoluta per Vicente del Bosque per a jugar un amist\xc3\xb3s contra B\xc3\xb2snia i Hercegovina; va debutar-hi dotze dies despr\xc3\xa9s, substituint Mikel San Jos\xc3\xa9 en una vict\xc3\xb2ria per 3 a 1 a l'AFG Arena a St. Gallen, Su\xc3\xafssa."